న్యూఢిల్లీ: జమ్మూకాశ్మీర్ ముఖ్యమంత్రి మెహబూబా ముఫ్తీ సోమవారం ప్రధాని నరేంద్ర మోదీతో సమావేశమయ్యారు. కాశ్మీర్ లోయ  హింసాత్మక సంఘటలతో అట్టుడుకుతున్న నేపథ్యంలో... పరిస్థితిని అదుపులోకి తెచ్చేందుకు వేర్పాటువాద గ్రూపులతో చర్చలే శరణ్యమని ఆమె ప్రధానికి విన్నవించారు. కాశ్మీర్లో చెలరేగుతున్న హింసను కట్టడి చేయడంలో ప్రభుత్వం విఫలం కావడంపై ముఫ్తీపై ప్రజాగ్రహం పెల్లుబుకుతున్న విషయం తెలిసిందే. ఉపఎన్నికల సందర్భంగా మొదలైన అల్లర్లు పీడీపీ-బీజేపీల మధ్య సంబంధాలను కూడా ప్రభావితం చేశాయి. రాష్ట్రంలో గవర్నర్ పాలన విధించాలన్న డిమాండ్ సైతం ఊపందుకుంది. దీంతో రాష్ట్రంలో ప్రస్తుతం నెలకొన్న పరిస్థితులను ప్రధానికి వివరించిన ముఫ్తీ.. రాష్ట్ర సంక్షేమం కోసం కేంద్ర ప్రత్యేక శ్రద్ధ తీసుకోవాలని కోరారు.ప్రధానితో సమావేశమైన అనంతరం ముఫ్తీ మీడియాతో మాట్లాడుతూ... ‘‘ ఇటీవల ఉపఎన్నికల సందర్భంగా మొదలైన ఘర్షణలపై ప్రధానంగా చర్చించాం. పరిస్థితి అదుపులోకి తీసుకురావాలంటే వాజ్పేయి ప్రభుత్వం జరిపిన తరహాలో చర్చలు జరగాలి. గత దశాబ్దకాలం క్రితం అలాగే జరిగింది. వాజ్పేయి, ఎల్కే అడ్వాణీలు హురియత్ సహా ఇతర గ్రూపులతో సైతం చర్చలు జరిపారు’’ అని పేర్కొన్నారు.
newdhilly: jammookashmir mukhyamantri mehbuba mufti somavaram pradhaani narendra modiitoe samavesamayyaru. kashmir loya  himsaatmaka sanghatalatho attudukutunna nepathyamlo... paristhitini adupuloki tecchenduku verpaatuvaada groopulatho charchale saranyamani aame pradhaaniki vinnavinchaaru. kaashmiirlo chelaregutunna himsanu kattadi cheyadamlo prabhutvam viphalam kaavadampai muftipai prajagraham pellubukutunna vishayam telisinde. upaennikala sandarbhamgaa modalaina allarlu pdp-beejeepeela madhya sambandhaalanu kuudaa prabhaavitam chesaayi. rashtramlo gavarnar paalana vidhinchaalanna demand saitam oopandukundi. deentho rashtramlo prastutam nelakonna paristhitulanu pradhaaniki vivarinchina mufti.. rashtra sankshemam kosam kendra pratyeka shraddha teesukovaalani koraru.pradhaanitho samavesamaina anantaram mufti meediatho maatlaadutuu... ‘‘ iteevala upaennikala sandarbhamgaa modalaina gharshanalapai pradhaanamgaa charchincham. paristhiti adupuloki teesukuraavaalante vajpeyi prabhutvam jaripina tarahaalo charchalu jaragali. gatha dasaabdakaalam kritam alaage jarigindi. vajpeyi, elke advaaneelu huriyat sahaa itara groopulatho saitam charchalu jariparu’’ ani perkonnaru.